Waandishi Uganda wakamatwa kwa kupinga ukatili wa jeshi la polisi\nPolisi wamewazuwia waandishi wa habari waliokuwa wakiandamana kufika kwenye ofisi za makao makuu ya jeshi la polisi ili kuelezeas kero zao dhidi ya baadhi ya maafisa wa usalama

 Waandishi hao kutoka chama cha waandishi wa habari wa Uganda (UJA)  wamesambaratishwa na polisi walipokuwa njiani kuelekea kwenye makao makuu ya jeshi la polisi  nchini Uganda eneo la Naguru mjini Kampala  kuelezea kero zao.

Kwasasa wanashikiliwa katika kituo cha polisi cha kati  katika mji mkuu Kampala.

Walikuwa wakiandamana kuuomba uongozi wa jeshi la polisi la Uganda  kuwazuia maafisa wao tabia ya kuwafanyia vitendo vya ukatili waandishi wa habari kokote wanakotumwa kukusanya habari za matukio ya ghasia na maandamano. 

Walitaka pia askari polisi binafsi waliohusika katika ukatili dhidi yao wafunguliwe mashtaka kwa ukatili walioufanya  na walipe gharama zote zilizotumiwa na waandishi wa habari waliojeruhiwa na vitendea kazi vyao walivyoharibu. 

Unaweza pia kusoma:

 Rais wa Muungano wa waandishi wa habari nchini humo Bwana Bashir Kazibwe  ni mmoja wa waandishi wa habari ambao wamekamatwa na polisi. 

Waandishi wa habari wanadai askari polisi binafsi waliohusika katika ukatili dhidi yao wafunguliwe mashtaka kwa ukatiliwa walioufanya dhidi yao

Awali Bwana Kazibwe aliiambia BBC kuwa hatua ya maandamano ya waandishi wa habari  imechukuliwa baada ya ukatili wa maafisa wa usalama dhidi yao kuonekana kukithiri.

''Hatua hii imechukuliwa baada ya wandishi habari kupigwa wakifanya kazi zao za kuripoti  wakati wanafunzi wa chuo kikuu cha Makerere walipofanya maandamano ya kupinga nyongeza ya karo ya asilimia 15%.

Baadhi ya waandishi walikuwa wamebeba mabango yenye ujumbe unaosema Uandishi wa habari si uhalifu

Hii si mara ya kwanza wandishi habari kupigwa na walinda usalama, anasema mwandishi huyu wa habari  ambaye hakutaka jina lake litajwe. 

''Katika kipindi cha wiki mbili ambapo ghasia za wanafunzi zimedumu, wandishi habari walinyanyaswa kwa namna mbalimbali. Baadhi walikamatwa na kulazimishwa kufuta picha na video walizorekodi....\n\ntl;dr:
Waandishi wa  habari wa Uganda wanashikiliwa na polisi kwa  kuandamana kulaani unyanyasaji wanaofanyiwa na maafisa wa usalama.